Ana Amandzehu Bɛba Ewiei Dabi?
Aso ibobua dɛ . . .
nyew?
oho?
annhwɛ a?
DZA BIBLE NO KYERƐKYERƐ NYE YI
‘Nyankopɔn . . . bɛpepa hɔn enyiwa mu nyinsuwa nyina; na owu nnyi hɔ bio; na awerɛhow nye sũ nye yaw bi nnyi hɔ bio.’
MFASO A IYI BƐMA ENYA
Awerɛhyɛmu dɛ ɔnnyɛ Nyankopɔn na ɔdze haw ba hɛn do.
Awerɛkyekyer ber a inyim dɛ Nyankopɔn tse ma hɛn wɔ hɛn amandzehu ber mu.
Enyidado dɛ amandzehu nyina bɛba ewiei.
ASO YEBOTUM AGYE DZA BIBLE NO KYERƐKYERƐ ATO MU?
Nyew, nsɛm ebien a odzidzi do yi bɔboa hɛn:
Nyankopɔn kyir amandzehu na nsisi. Susu mbrɛ Jehovah Nyankopɔn tsee nkã ber a nna woridzi no nkorɔfo emim wɔ Bible mber do no. Bible kã dɛ ɔyɛɛ Nyankopɔn yaw osiand ‘woyii hɔn ahomtsew no ntsi.’
—Atsɛmbuafo 2:18.
Nyankopɔn kyir hɔn a wopira hɔn nyɛnko nyimpa no kɔkɔɔkɔ. Dɛ nhwɛdo no, Bible kã dɛ “nsa a ɔkã bɔgya a odzi bem gu” no yɛ n’ekyiwadze.
—Mbɛbusɛm 6:16, 17.
Nyankopɔn dwen hɛn ho nkorkor. Ɔnnyɛ dɛ obi nankotsee na onyim “nankasa no wuyar na nankasa ne yaw,” na mbom Jehovah so nyim papaapa!
—2 Mbermunsɛm 6:29, 30.
Jehovah nam no sor Ahendzi no do bɛma nyimpa biara n’amandzehu aba ewiei ndaansa yi ara. (Matthew 6:9, 10) Sesei dze, ofi ayamuhyehye mu kyekye hɔn a hɔn enyi ber hwehwɛ n’ekyir kwan no werɛ.
SUSU ASƐMBISA YI HO
Ebɛnadze ntsi na Nyankopɔn ma amandzehu ho kwan?
Bible no dze asɛmbisa yi ho mbuae ma wɔ ROMEFO 5:12 nye 2 PETER 3:9.
twi_Latn twi_Latn ibo_Latn grn_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn